મુંબઈ, 22 સપ્ટેમ્બર : બિગ બૉસ 7ના ઘરમાં સૌથી વધુ ચર્ચામાં રહેલી જોડી તનીષા મુખર્જી અને અરમાન કોહલી હવે તુટી ગઈ છે. એક વરસ સુધી ડેટિંગ કર્યા બાદ બંનેને સમજાઈ ગયું છે કે તેઓ એક-બીજા માટે નથી બન્યાં. છેલ્લા થોડાક દિવસથી બંનેના લગ્નની ચર્ચાઓએ જોર પકડ્યા બાદ અચાનક જ બંને જુદા થઈ ગયાના સમાચાર સાંપડતા બંનેના ફૅન્સે આંચકો અનુભવ્યો છે. તનીષા મુખર્જીના પ્રવક્તાએ સ્પષ્ટ કર્યું કે અરમાન અને તનીષાના રસ્તા જુદા થઈ ગયાં છે. બંને બિગ બૉસ 7 હાઉસમાં મળ્યા હતાં અને એક-બીજાના પ્રેમમાં પડ્યા હતાં.